শবনম মৌসি
শবনম "মৌসি" বানু একজন ভারতীয় রাজনীতিবিদ ও এলজিবিটি সমাজকর্মী। তিনি ভারতের বিধানসভার প্রথম ট্রান্সজেন্ডার বা রূপান্তরলৈঙ্গিক সদস্য। ২০০০ সালের উপ নির্বাচনে তিনি নির্দলীয় প্রার্থী হিসাবে সোহাগপুর বিধানসভা আসন থেকে মধ্য প্রদেশ বিধানসভার সদস্য নির্বাচিত হয়েছিলেন। ২০০৩ সাল পর্যন্ত তিনি এইপদে নির্বাচিত ছিলেন। উল্লেখ্য ১৯৯৪ সালে ভারতে হিজড়াদের ভোটাধিকার দেওয়া হয়েছিল। তাঁকে সাধারণত মৌসি" বলে সম্বোধন করা হয়, যা একটি হিন্দি বিশেষ্য শব্দ এবং বাংলা শব্দ মাসি বা খালার সমার্থক।